Rune Lange

Rune Lange (født 24. juni 1977) er en norsk tidligere fotballspiller. Han var spiss og spilte sist for Kvik Halden Fotballklubb. Lange har spilt én A-landskamp for . Han er bror av fotballspilleren Roger Lange.

 Klubbfotball 
 Fløya og Tromsdalen 
Lange spilte på Fløya som gutt, og debuterte på A-laget i 1993. «Fløya-herrer», Nordlys 27.07.1993 I 1994 ble Lange toppscorer i TITO-serien med 33 mål. «33 for Lange». Nordlys 04.10.1994

I november 1994 valgte Lange å gå i storebror Rogers fotspor og gå til Tromsdalen. «Rune Lange». Nordlys 14.11.1994 Etter å ha spilt for Tromsdalen og vært klubbens toppscorer vinteren 1994/95 ble klubbene i februar 1995 enige om en overgangssum på ca. 50 000 kroner.«Rune Lange klar». Nordlys 25.02.1995 Langes første mål i allnorsk fotball kom i 6-0-seieren mot Stålkameratene i mai.«TUIL». Nordlys 08.05.1995 Lange scoret totalt fire mål i debut-sesongen i førstedivisjon, etter å ha vært mye brukt som kantspiller. «TUIL». Nordlys 19.02.1996

Før 1996-sesongen rådet optimismen i Tromsdalen, og TUIL-trener Tore Bakkejord gikk ut i avisene i februar og mente at spissmakkerne Vegard Berg Johansen og Lange til sammen burde scoret 30 mål. Lange scoret jevnt og trutt i gjennom sesongen, og fikk sitt store gjennombrudd da han scoret tre mål borte mot Mjøndalen i august. «TUIL». Nordlys 05.08.1996 Dagen etter at Lange scoret to mål mot Eik-Tønsberg i slutten av august signerte han en ny kontrakt med Tromsdalen.«TUIL/3-årskontr». Nordlys 28.08.1996 Mot slutten av sesongen ble Lange tatt ut på U20-landslaget.«EM-FOTBALL: U16-UTT». Nordlys 18.09.1996 Sesongen endte i skuffelse for Tromsdalen, som rykket ned etter tap 2-6 mot Lyn i siste serierunde.«TUIL». Nordlys 30.09.1996 Lange endte med 11 seriemål i 1996. «VG BØRSEN», VG 30.09.1996

Etter sesongslutt var mange klubber interesserte i Lange og spissmakker Berg Johansen. Både Start og Strømsgodset meldte sin interesse, «Lange/Start». Nordlys 03.10.1996 samtidig som Tromsø ønsket Lange og flere andre TUIL-spillere. Tidlig i oktober var det skriverier i avisene om en påstått konflikt mellom Lange og TUIL-ledelsen, da Lange skal ha ment at de hadde en muntlig avtale om at han skulle fristilles fra kontrakten dersom Tromsdalen rykket ned. «Karstein Hansen».  Nordlys 11.10.1996 Konflikten viste seg etter hvert å være ytterst reell, og da overgangen til Tromsø gikk i vasken i slutten av oktober uttalte Lange-brødrene til avisen Nordlys at de var voldsomt skuffet over Tromsdalen-styret.«Lange-saken». Nordlys 24.10.1996 Rune Lange vurderte også å ta ett års fotballpause, og uttalte at «lysten til å spille fotball for TUIL er på bunnivå». «Lange». Nordlys 25.10.1996

Lange forsonte seg etter hvert med TUIL, og var beredt på å spille ett år for klubben i andredivisjon. I mars 1997 la Tromsø inn bud på Lange, men Tromsdalen krevde i utgangspunktet det svært høye beløpet 1,5 millioner kroner i kompensasjon. «Dyrkoren/Lange». Nordlys 21.03.1997 Utover våren var det mye frem og tilbake i Lange-saken, der blant annet den belgiske klubben Anderlecht samt flere norske toppklubber ønsket Lange. I juli ble Lange endelig klar for Tromsø, og undertegnet en 4-årskontrakt etter en overgang som kostet TIL 250 000 kroner. «Nye spisser til TIL». Dagbladet 07.07.1997

 Tromsø 

Tromsø hadde i 1997 mistet Sigurd Rushfeldt til Rosenborg, og Lange fikk den vanskelige jobben med å fylle hullet etter den tidligere TIL-toppscoreren. Lange etablerte seg raskt på laget, og i oktober ble han den store helten da han sendte TIL videre i Cupvinnercupen etter å ha scoret det avgjørende målet i hjemmekampen mot NK Zagreb. «Tromsø videre etter ekstraomganger». NTBtekst 02.10.1997 I neste runde trakk Tromsø Chelsea, og i 3-2-seieren på Alfheim ble Lange kåret av VG til banens beste spiller. «BØRS OG SPILL», VG 24.10.1997 Engelskmennene slo imidlertid tilbake i returmøtet i London, og vant hele 7-1. I Langes første sesong i TIL-trøya reddet laget toppserieplassen etter kvalifiseringsspill, der Lange scoret to mål i hjemmeseieren mot Eik «Tromsø mot ny elite-kontrakt». NTBtekst 26.10.1997 og ett mål i Tønsberg.«Fotball: Eik-Tønsberg - Tromsø». NTBtekst 02.11.1997

1998-sesongen åpnet med 0-0 borte mot Sogndal, men i første hjemmekamp ble Lange matchvinner mot Strømsgodset. Etter scoring også i neste kamp mot Viking ble Lange og spisskollega Tryggvi Gudmundsson hyllet som Tromsøs nye radarpar.«Radarparet». Nordlys 27.04.1998 Etter at Lange scoret i sin tredje kamp på rad hjemme mot Haugesund mente Dagbladet at Lange var «symbolet på årets TIL-utgave» (som hadde åpnet sesongen sterkt på tross av ekspertenes tips), mens TIL-trener Håkan Sandberg roste Lange som en «klassisk 'goalgetter' med kraft og blikk for spillet» og en «herlig type som ofrer alt for laget».«Nytt spisfunn i TIL». Dagbladet 02.05.1998 Lange fortsatte scoringsformen, og etter å ha senket Brann i mai hadde han scoret i fem kamper på rad.«Nok et tap for Brann». NTBtekst 07.05.1998 I juli satte han inn sitt tiende seriemål hjemme mot Vålerenga,«Bare nesten for Vålerenga». NTBtekst 09.07.1998 og utenlandske storklubber stod i kø for å skaffe seg spissjuvelen. TIL-formann Gunnar Wilhelmsen var imidlertid klar på at Lange ikke var til salgs, ikke engang for 25 millioner kroner.«– Ikke til salgs for 25 millioner». Nordlys 11.07.1998 Samtidig fristet Tromsø Lange med et lønnshopp opp til over en halv million i året for å få han til å bli i klubben.«Tromsø dobler lønna for at lange skal bli». VG 11.07.1998 Dette hindret ikke overgangsspekulasjonene i å fortsette, og i september antydet sportssjef Tore Rismo at Lange kunne gå om Tromsø fikk 30 millioner for ham.«Til salgs - om prisen er god nok». Dagbladet 21.09.1998 Tromsø var deretter i samtaler med Rosenborg om en eventuell overgang. «RBK vil ha Rune Lange».  Aftenposten Morgen 22.09.1998 Den italienske storklubben Juventus skal også ha jaktet på Lange.«Juventus-interesse for Lange». Nordlys 19.10.1998 Lange endte på 20 mål i sin første hele sesong i tippeligaen, og ble bare slått av Rosenborgs Sigurd Rushfeldt i kampen om toppscorertittelen. «Fotball: Toppscorere i eliteserien». NTBtekst 25.10.1998 Etter sesongslutt fortsatte overgangsryktene, der blant annet den engelske klubben Coventry skal ha fått avvist et bud på 30 millioner kroner. «TIL takket nei til 30 millioner!». Nordlys 12.11.1998 Dagen etter meldte NTB at Lange likevel gikk til Coventry for 3,5 millioner pund (over 40 millioner kroner etter datidens kurs), «Lange til Coventry for 43,7 millioner kroner». NTBtekst 13.11.1998 men etter at Lange og agentene Rune Hauge og Frank Mathiesen ikke var fornøyd med lønnstilbudet strandet overgangen få dager senere. «BRUDD I NATT». VG 16.11.1998 Striden om Lange fortsatte inn i desember, og den tredje desember meldte VG at Lange likevel gikk til Coventry. «Lange til Coventry likevel». VG 03.12.1998 Få dager senere avviste imidlertid Lange overgangen, og begrunnet avggjørelsen med at det var viktigere å utvikle seg videre i Tromsø enn å gå opp i lønn i England. «Lange sa nei til Coventry». Aftenposten Morgen 08.12.1998

Etter tap i første kamp i 1999 imponerte Tromsø og Rune Lange i andre serierunde der Brann ble sendt hjem til Bergen med 0-5 i bagasjen. Sesongstarten gikk imidlertid noe tyngre enn året før, og etter fem kamper stod Lange med to mål.«TIL-notiser». Nordlys 12.05.1999 Etter straffemål i 4-1-seieren over Lillestrøm den 24. mai nådde Lange totalt 30 scoringer for Tromsø, og hadde dermed bare Rushfeldt foran seg på listen over mestscorende Tromsøspillere. «Kun 'Rush' har scoret flere». Nordlys 25.05.1999 Disse scoringene var fordelt over kun 43 kamper, hvorav 40 var fra start.«30 mål på 43 kamper!». Nordlys 27.05.1999 Senere på sommeren startet proffspekulasjonene igjen, og Lange ble blant annet linket til Arsenal. «Lange på vei til Arsenal? ». Dagbladet 15.06.1999 I juli gikk Lange ut og mente at han ble priset alt for høyt fra TIL sin side, og at han derfor vurderte å bli Bosman-spiller.« Lange vurderer å bli Bosman-spiller». NTBtekst 01.07.1999 Etter en rekke spekulasjoner rundt salg ble Lange og TIL i august enige om at han skulle spille for klubben ut sesongen.«Enige om at Lange blir ut sesongen».  Nordlys 07.08.1999 Tromsø hadde dette året gode sjanser i cupen, og møtte Rosenborg i semifinalen. Kampen på Lerkendal ble en tett batalje der Tromsø tapte 2-1 på tross av et mål av Lange.«Rosenborg fant motivasjonen». NTBtekst 26.09.1999 Samtidig fikk Lange gult kort for kjeftbruk etter Rosenborgs 1-1-mål, der TIL-spillerne mente at keeper Thomas Tøllefsen var blitt revet ned av Bjørn Otto Bragstad. Kortet førte til at Lange uansett ville måtte stå over cupfinalen. «Tromsø i harnisk». VG 27.09.1999 Siste seriekamp borte mot Strømsgodset ble en merkelig affære, der TIL med ti mann på banen snudde 1-3 ved pause til 6-3 ved full tid. Rune Lange bommet på to straffespark på ett minutt, men scoret likevel to mål og ble tippeligaens toppscorer.«Godset uten selvtillit». Bergens Tidende 24.10.1999 Med 23 mål fikk også Lange Kniksenprisen som beste angriper. «Ti år med 'Kniksenprisen'». VG Nett (NTB) 26.10.1999

 Trabzonspor 
I mai 2000 ble Tromsø og den tyrkiske klubben Trabzonspor enige om en overgang verdt omtrent 35 millioner kroner. «Norway's Lange aims to move to Trabzonspor ». Turkish Daily News (Reuters) 25.05.2000. Lest 04.08.2008 Lange undertegnet en treårsavtale med den tyrkiske klubben,Infobanken til det tyrkiske fotballforbundet. Lest 04.08.2008 og skal ha blitt mottatt som en helt ved ankomst til Tyrkia. Klubbens supportere forventet av Lange skulle score 40 mål hver sesong, noe Lange selv synes var i overkant. «Lange klar for Trabzonspor». VG Nett (NTB) 04.07.2000. Lest 04.08.2008

Lange ble ingen suksess i Tyrkia. Etter fem mål på 12 seriekamper brøt Lange kontrakten i januar 2001 etter at han ikke hadde fått utbetalt lønn. «Lange prøver å glemme 15 mill.» VG Nett (NTB) 19.03.2005. Lest 04.08.2008 Det internasjonale fotballforbundet FIFA dømte imidlertid i klubbens favør, og i slutten av februar ble Lange beordret tilbake til Tyrkia. «Fotball: Rune Lange må tilbake til Tyrkia». NTBtekst 21.02.2001 Dette fikk Langes advokat Dag Steinfeld til å reagere kraftig, og dagen etter FIFA-avgjørelsen uttalte han til Nordlys at han «trodde den tid var forbi da fotballen ignorerer den rettsverden vi lever i. Dette er hottentott-jus». «Truer Trabzon og FIFA med søksmål». Nordlys 22.02.2001

Pr. april 2008 hadde Lange fortsatt ikke fått den manglende lønnen fra Trabzonspor. «Får hjelp av Hauge». Bergens Tidende (NTB) 22.04.2008. Lest 04.08.2008

 Club Brugge 
I slutten av mars ble Trabzonspor enig med den belgiske klubben Brugge om en overgang for Lange. Den belgiske klubben, under ledelse av Trond Sollied, skulle betale 21 millioner kroner for ham. «Lange til Brugge». Dagbladet 20.03.2001 Noen dager senere ombestemte tyrkerne seg uten å gi noen forklaring til Lange. «Rune Lange må bli i Tyrkia».  Adresseavisen 24.03.2001 Den 27. mars fikk Lange medhold i Oslo tingrett i at han måtte få gå til Belgia. Et par dager senere signerte Lange for belgierne, på tross av at Trabzonspor valgte å anke dommen. Den 11. april 2001 ble Lange spilleklar for Brugge etter at FIFA utstedte en midlertidig lisens i påvente av videre behandling i rettssystemet. «Lange klar for Belgia». NTBtekst 11.04.2001

Lange debuterte for Brugge i seriesammenheng i seieren mot Charleroi, der han i motsetning til i debutene for Tromsdalen, Tromsø og Trabzonspor gikk målløs av banen. «Lange bommet, men Brugge vant». VG 23.04.2001 Lange fikk med seg innspurten av 2000/01-sesongen i Belgia, der Brugge til slutt endte på annenplass bak Anderlecht. « Brugge tapte toppkampen for Anderlecht». Dagbladet 06.05.2001 «Anderlecht mester igjen». NTBtekst 12.05.2001

I juni 2001 flyttet Lange til Breskens i Nederland, omtrent 20 minutters kjøring unna Brugge. Slik slapp Lange unna med kun 18 % skatt i stedet for 55 %.«Lange gjør som Årst». Nordlys 13.06.2001

Langes to første obligatoriske mål i Belgia kom i seieren 4-0 mot Akranes i kvalifiseringsrunden til UEFA-cupen i august 2001.«Lange X 2». VG 10.08.2001 Lange fulgte opp med to scoringer i Brugges 4-2-seier mot Westerlo i serieåpningen.«BTSport Notiser». Bergens Tidende 13.08.2001 Suksessen fortsatte ut i september, da Lange blant annet snudde kampen mot Royal Antwerp med to mål i andre omgang og sendte Brugge opp på tabelltoppen.«Lange-dobbel ga Brugge-seier». NTBtekst 09.09.2001 Etter mål av Lange i seieren mot Louviéroise stod Brugge med full pott etter fem serierunder.«Lange scoret, Brugge til topps». NTBtekst 16.09.2001 Langes gode spill gjorde at han kom i landslagssjef Nils Johan Sembs søkelys. «Han scorer mange mål og jeg har fulgt ham i én kamp. Jeg vil følge ham nøye framover», uttalte Semb i slutten av september.Dagbladet 27.09.2001 Etter at Lange stod med ti mål på åtte kamper mente også Brugge-trener Trond Sollied at Lange var en spiller landslaget trengte.«Sollied/Semb/Lange». Nordlys 29.09.2001 Utover høsten kjempet Brugge mot Gent om serieledelsen, samtidig som Lange kjempet om toppscorertittelen i Belgia.«Lange scoret to for Brugge». NTBtekst 04.11.2001 Det gode spillet gjorde at belgiske medier skamroste Lange. Dette stod i sterk kontrast til avisskriveriene før sesongstart om at han skulle være et «fiaskokjøp».«Runge Lange er bestemann». VG 12.11.2001 I desember møtte Brugge Olympique lyonnais i UEFA-cupen. Etter 4-1 hjemme trodde de fleste at Brugge lett skulle gå videre, men etter tre mål av Sonny Anderson i returoppgjøret ble belgierne sendt hodestups ut. Lange var svært skuffet etter kampen, og uttalte at tapet var «den største nedturen jeg har hatt på fotballbanen».«- Min største nedtur». Dagbladet 07.12.2001 Ut på nyåret beholdt Brugge serieledelsen, og i starten av mars gikk Brugge til cupfinalen.«Langes første cupfinale». Nordlys 08.03.2002 I slutten av måneden spilte Brugge mot hovedutfordrer Gent, men etter to kjempemisser av Lange tapte Brugge 1-0 og mistet tabelledelsen.«Brugge tapte og mistet tetplassen». NTBtekst 24.03.2002 I slutten av april ble det klart at Brugge nok en gang måtte ta til takke med sølv etter å ha ledet store deler av sesongen, akkurat som året før.«Brugge mistet seriegullet». NTBtekst 28.04.2002 Brugge tok imidlertid revansje i cupen, etter at de vant cupfinalen 3-0 over Mouscron etter tre mål av Andres Mendoza. Dette var Langes første trofé på seniornivå, og han uttalte i seiersrusen at det var det største han hadde opplevd.«Det største jeg har opplevd». Nordlys 10.05.2002 Sesonginnspurten var likevel svakere enn forventet av Lange, som opplevde måltørke med åtte seriekamper på rad uten scoring.«Rune Langes måltørke». Nordlys 08.05.2002

I august 2002 sesongåpnet Brugge med en 2-1-seier borte mot Louviéroise, etter ett mål av Lange.«Rune Lange scoret det første målet...». Dagbladet 12.08.2002 Langes landsmann Bengt Sæternes var på vei til å bli Brugge-spiller i slutten av måneden, og NRK meldte da at Lange var på vei bort for at klubben skulle få råd til Sæternes.«Sæternes på vei til Brugge». Aftenposten Morgen 23.08.2002 Dette ble imidlertid avvist av Trond Sollied dagen etter.«Sollied om Lange». Nordlys 24.08.2002 Akkurat som året før åpnet Lange sesongen sterkt, og var involvert i fem av Brugges sju første seriemål i tillegg til scoring både hjemme og borte mot Dinamo Bucureşti i andre runde i Mesterliga-kvalifiseringen.«Lange ordnet Brugge-seier». Nordlys 26.08.2002 Lange avgjorde straffesparkkonkurransen i neste runde mot ukrainske Sjakhtar Donetsk,«Lange sendte Brugge videre». Aftenposten Morgen 29.08.2002 noe som sendte Brugge til mesterligaen der Barcelona, Galatasaray og Lokomotiv Moskva ventet.«Brugge møter Barcelona». Aftenposten Morgen 30.08.2002

Lange ble seriemester med Brugge i 2002/03-sesongen og i 2004/05-sesongen.

I 2004 fikk Lange sin eneste landskamp da han kom inn som innbytter i privatlandskampen mot . Lange fikk 20 minutter mot slutten av kampen, som endte 0-0.«- Bedre enn noen gang». Nordlys 05.02.2005

 Vålerenga 
Rune Lange signerte for Vålerenga foran 2006-sesongen, men slet med skader og lite spilletid. Det tok lang tid før Lange skåret for laget, og han ble aldri noen skikkelig suksess i Oslo-klubben. Lange gikk over et år uten førstelagsfotball etter en UEFA-cupkamp mot estiske Flora Tallinn 2. august 2007, og han spilte til og med midtstopper på reserverlaget til VIF i en kamp.  Fraværet av muligheter fikk Lange til å uttale at «Jeg føler jeg fortjener litt spilletid».

 Retur til Tromsø på utlån 
Vålerenga og Tromsø ble 7. august 2008 enige om utlånsavtale som varer ut sesongen 2008. «Gutan» sikret seg også en kjøpsopsjon på spissen, etter at låneperioden er over.   Lange fikk kun en kamp fra start og to innhopp for Tromsø i utlånsperioden, men de tre kampene gjorde at Lange likevel fikk bronse med "Gutan". 

Den 5. november 2008 ble TIL og Rune Lange enige om å ikke benytte seg av opsjonsavtalen for videre spill i klubben, og Lange skal etter planen returnere til Vålerenga hvor han var på utlån fra. Utlånet fra Vålerenga resulterte i kun tre kamper for TIL og ingen scoringer.

 Hartlepool 
17. januar 2009 ble Rune Lange fristilt fra kontrakten i Vålerenga. To uker senere signerte han en kontrakt ut sesongen for Hartlepool. skysports.com: Pools confirm Lange deal, 2. februar 2009 Det ble sagt at debuten måtte vente en måneds tid, men den kom bare en uke etterpå, da han ved pause kom inn for Hartlepool i oppgjøret mot Walsall. Lange scoret ikke, men høstet gode kritikker fra manageren, som mente han kunne bli en virkelig hit i klubben. 14. februar 2009 startet Lange sin første kamp for Hartlepool, og scoret også sitt første mål for klubben, men laget tapte likevel 3-1 borte for MK Dons. 
Dessverre fikk han en skulderskade i sin hjemmedebut 17. februar, som nok en gang har satt han ut av fotballen for en stund, og senere ble det klart at Lange måtte opereres måneden etterpå. 

 Kvik Halden 

I september 2009 skrev Rune Lange under for Kvik Halden i 3. divisjon for å gjenopplive karrieren. Det endte kun med tre kamper før han i november samme år fortalte at det var uaktuelt med mer spill i 3. divisjon. Han ville konsentrere seg om familielivet en stund fremover, men utelukket ikke et comeback.

I desember 2010 annonserte Rune Lange at han hadde lagt opp som fotballspiller.

 Meritter 
Club Brugge
 Seriemester: 2002/03 og  2004/05
 Cupmester: 2001/02

 Karriereoversikt 
 Sesong Klubb Land Nivå Liga Kamper Mål
   1993


  4
  3. divisjon


   1994
  Fløya

  4
  3. divisjon


   1995


  2
  1. divisjon


   1996
  Tromsdalen

  2
  1. divisjon


   1997
  Tromsdalen

  3
  2. divisjon


   1997


  1
  Eliteserien
  9
  4
   1998
  Tromsø

  1
  Eliteserien
  26
  20
   1999
  Tromsø

  1
  Eliteserien
  26
  23
   2000
  Tromsø

  1
  Eliteserien
  11
  3
   2000/01


  1
  Süper Lig
  12
  5
   2000/01


  1
  1. divisjon
  4
  0
   2001/02
  Club Brugge

  1
  1. divisjon
  33
  20
   2002/03
  Club Brugge

  1
  1. divisjon
  12
  4
   2003/04
  Club Brugge

  1
  1. divisjon


   2004/05
  Club Brugge

  1
  1. divisjon
  32
  15
   2005/06
  Club Brugge

  1
  1. divisjon
  2
  2
   2006


  1
  Eliteserien
  6
  0
   2007
  Vålerenga

  1
  Eliteserien
  11
  2
   2008
  Vålerenga

  1
  Eliteserien
  0
  0
   2008


  1
  Eliteserien
  3
  0
   2008/09


  3
  Football League Division 1
  3
  1
   2009


  4
  3. divisjon



 Referanser 

 Eksterne lenker 



Kategori:Norske fotballspillere
Kategori:Norske landslagsspillere i fotball for herrer
Kategori:Toppscorere i Eliteserien i fotball for menn
Kategori:Norske fotballspillere i Belgia
Kategori:Norske fotballspillere i Tyrkia
Kategori:Norske fotballspillere i England
Kategori:Fotballspillere for Tromsdalen UIL
Kategori:Fotballspillere for Tromsø IL
Kategori:Fotballspillere for Trabzonspor
Kategori:Fotballspillere for Club Brügge
Kategori:Fotballspillere for Vålerenga Fotball
Kategori:Fotballspillere for Hartlepool United FC
Kategori:Fotballspillere for Kvik Halden FK
Kategori:Fotballspillere for IF Fløya
Kategori:Vinnere av Kniksenprisen
Kategori:Personer fra Tromsø kommune